Joséphine Jobert. Joséphine Jobert (1985-yil 24-aprelda tugʻilgan) – fransuz aktrisasi va qoʻshiqchisi. U inglizzabon tomoshabinlarga BBC One telekanalining „Death in Paradise“ (2015—2024) serialidagi detektiv serjant Florence Cassell rolini oʻynagani bilan mashhur. Hayoti va taʼlimi. Joséphine Jobert 1985-yil 24-aprelda Fransiyaning Parij shahrida fotograf, musiqachi, yozuvchi, aktrisa va rejissyor Véronique Mucret Rouveyrollis hamda kamera operatori va fotograf Charles Jobertlar oilasida tugʻilgan. Uning otasi Jazoirdan kelgan Sefarad yahudiylaridan boʻlgan, onasining ajdodlari esa Martiniquaise, Ispaniya va Xitoy hududlarida yashab kelishgan. Jobert sanʼatkorlar oilasidan boʻlib, jumladan, uning ammasi Marlène Jobert aktrisa va yozuvchi, amakivachchalari Eva Green va Elsa Lunghinilar esa aktrisa va qoʻshiqchi hisoblanishadi. 1997-yilda, 12 yoshida, Jobert ota-onasi bilan Kanadaning Monreal shahriga koʻchib oʻtib, u yerda 8 yil davomida yashadi. Jobert Monrealda qoʻshiq aytish va aktyorlik mahoratini oʻrgangan hamda televideniyega birinchi qadamlarini qoʻygan. U doʻstlari va ota-onasi bilan birga internet tarmoqlarida chiqarilgan qoʻshiqlar, videolar, veb-seriallar va teleseriallar yaratilishida ishtirok etgan. U, shuningdek, Stéphane Belugouning Coda musiqa maktabida boʻlib oʻtgan drama darslarida qatnashgan. Karyerasi. 2008-yildan 2014-yilgacha Jobert turli fransuz teleseriallarida rollar ijro etib kelgan. U 2015-yilda BBC One telekanlining „Death in Paradise“ nomli serialining toʻrtinchi mavsumi boshida detektiv serjant Florence Cassell rolini ijro etdi. Bu uning ingliz tilidagi birinchi roli edi. U 2019-yilda sakkizinchi mavsumning oltinchi epizodidan soʻng „shaxsiy va boshqa sabablarga koʻra“ serialni tark etdgan, lekin 2021-yilda oʻninchi mavsumga qaytgan. U oʻn birinchi mavsumda va oʻsha mavsumning toʻrtinchi epizodida oʻzining soʻnggi asosiy rolini oʻynagan. U ikki yildan soʻng oʻn uchunchi mavsumda ikkinchi darajali obraz sifatida oʻz rolini takroran ijro etgan. Bu uning serialdagidagi soʻnggi uijrosi boʻlgan.